<classify> WAZIRI wa Habari, Utamaduni, Sanaa na Michezo, Dk Harrison Mwakyembe amelipongeza Jeshi la Ulinzi la Wananchi wa Tanzania JWTZ kwa kuendeleza mchezo wa gofu nchini.Waziri Mwakyembe alisema hayo hivi karibuni wakati akifunga mashindano ya wazi ya wanawake ya gofu yaliyoshirikisha wachezaji zaidi ya 50 kutoka Kenya, Uganda na wenyeji Tanzania kwenye Uwanja wa TPC Moshi, Kilimanjaro.Alisema anaishukuru JWTZ, Mkuu wa Majeshi Jenerali, Venance Mabeyo na Mwenyekiti wa Klabu ya Gofu ya Lugalo, Brigedia Jenerali mstaafu, Michael Luwongo kwani amekua akishuhudia mapinduzi makubwa ya mchezo huo kwa timu ya Lugalo kuibuka na ushindi.Jeshi linafanya kazi kubwa na niseme tu, timu za wanawake ndio pekee zilizotuletea heshima na vikombe kwa mwaka huu lakini katika soka, ni wanawake na pia katika mpira wa magongo, hivyo lazima kuwapongeza na kuwaunga mkono, alisema.Katika mashindano hayo ya wanawake klabu ya gofu ya JWTZ imenyakua vikombe vinane kati ya 15 katika mashindano wakiongozwa na Angel Eaton aliyeshika nafasi ya tatu, Hawa Wanyenche aliyeshika nafasi ya nne na Peace Kabasweka akiibuka mshindi akifuatiwa na Irene Nakalembe wote kutoka Uganda.Waliojishindia medali za shaba Hadija Selemani, Amanda Mlula na watatu ni Zumla Hamisi huku upande wa mikwaju ya jumla walioshinda medali za fedha na shaba ni Salma Juma wa Lugalo aliibuka na ushindi wa kwanza akifuatiwa na Happy Castro naye wa Lugalo.Kwa upande wa watoto, mchezaji wa Lugalo, Christina Charles aliibuka mshindi huku nafasi ya pili ikichukuliwa na Aaraji Somji wa Klabu ya Gymkhana Arusha.Vikombe vingine ni washindi wa kila siku ambapo siku ya kwanza Merci Nyanchama wa Kenya aliibuka na ushindi wakati siku ya pili Neema Ulomi wa Arusha alishinda na siku ya tatu Nancy Wairimi kutoka Kenya aliongoza.Kwa upande wake, Rais wa Chama cha Gofu cha Wanawake TLGU, Sophia Vigo aliomba wadhamini kuunga mkono jitihada za wachezaji wa gofu kwani kwa miaka zaidi ya sita hakukuwa na mashindano kama haya. Naye Mwenyekiti wa Lugalo, Brigedia Jenerali, Michael Luwongo mstaafu aliwataka wachezaji wanawake kuendelea kupambana na kuwakilisha nchi vyema kwani mambo mazuri huja baada ya kazi nzuri na uwepo wa waziri mwenye dhamana katika mashindano hayo ni ishara wametambuliwa juhudi zao.  <topic>: kitaifa 